Jun 10,2016
సెయంట్‌లో గ్లోబల్‌ డిజైన్‌ కేంద్రం
ముంబయి: హైదరాబాద్‌ కేంద్రంగా పని చేస్తున్న ఐటీ, కన్సల్టెన్సీ సేవల సంస్థ సెయంట్‌ గురువారం బెంగళూరులో 'గ్లోబల్‌ డిజైన్‌ సెంటర్‌'ను ప్రారంభించింది. ప్రధాన ఇన్‌ఫ్రా ప్రాజెక్టుల కోసం ఉన్నత శ్రేణి కన్సెల్టెన్సీ సేవలను అందించేందుకు గాను ఆస్ట్రేలియాకు చెందిన ఎస్‌ఎంఈసీ సంస్థ కోసం సెయంట్‌ దీనిని తెరిచింది. ఈ కేంద్రం ఎస్‌ఎంఈసీ సంస్థకు ఆస్ట్రేలియా అవతల మొట్టమొదటి డిజైనింగ్‌ కేంద్రం కానుంది. ప్రాథమికంగా ఈ కేంద్రం కంపెనీకి చెందిన గ్లోబల్‌ డిజైన్‌ వర్క్‌ను చేపట్టనుంది. సివిల్‌, స్ట్రక్చరల్‌ ఇన్ఫర్మెషన్‌ బిల్డింగ్‌ మోడలింగ్‌ పనులలో చేయూతనందిచనుంది. బెంగళూరులోని సెయంట్‌కు చెందిన ఎలక్ట్రానిక్‌ క్యాంపస్‌లో ఏర్పాటు చేసిన ఈ కేంద్రం జులై నుంచి పూర్తిస్థాయిలో సేవలను అందించనున్నట్లు తెలిపింది. ఏడాది కాలంలోనే ఇక్కడ 100 ఇంజినీర్లతో విస్తరించనున్నారు. క్రమంగా సంస్థను విస్తరించి అత్యధికులకు ఉపాధి అవకాశాలు లభించే చూడనున్నట్లు కంపెనీ తెలిపింది.
మీ స్నేహితులకు రికమెండ్ చెయ్యండి